خافیێر زانێتی

خافێر ئادلمار زانێتی (; لەدایکبووی ١٠ی ئابی ١٩٧٣)یاریزانێکی پێشووی تۆپی پێی پیشەگەری ئەرژەنتینییە. وەک یەکێک لە باشترین یاریزانەکانی نەوەی خۆی دادەنرێت، و بە تایبەتی ناسراوە کە نزیکەی تەواوی ژیانی وەرزشی خۆی لە ئینتەرمیلان تەرخان کردووە. زانێتی بە توانای گشتگیر و ھەروەھا شارەزایی لە ھەردوو باڵی چەپ و ڕاستدا ناسرابوو، جگە لەوەی یاریزانێکی ناوەڕاست بوو وەک بەرگریکاری باڵی ڕاست یاری کردووە. لە ئێستادا جێگری سەرۆکی ئینتەر میلانە. زانێتی لە ئەرژەنتینی دەستی بە ژیانی وەرزشی کرد، سەرەتا لەگەڵ تالێریس و دواتر بانفیڵد. لە ساڵی ١٩٩٥ تا ٢٠١٤ یاری بۆ یانەی ئینتەرمیلانی ئیتاڵی کردووە و لە ساڵی ٢٠٠١ تا ساڵی ٢٠١٤ کاپتن بووەHe started wearing the captain band in late 1999, but at that time he was replacing the injured Ronaldo. بەھۆی ئەوەی بەشداری لە ١١١٥ یاری فەرمیدا کردووە، لە لیستی یاریزانانی تۆپی پێی پیاواندایە کە زۆرترین یاری فەرمییان ئەنجامداوە. ھەروەھا ئەو یاریزانە بیانییەیە کە زۆرترین یاری لە خولی ئیتاڵیا ئەنجامداوە (٦١٥)، و چوارەمی زۆرترین یارییەکانی لە خولەکەدا بەدەستھێناوە، تەنھا لە دوای تەنھا جیانلویجی بوفۆن و پاولۆ ماڵدینی و فرانسیسکۆ تۆتی. خاوەنی ژمارەی پێوانەیی زۆرترین یارییە لە مێژووی ئینتەرمیلاندا (٨٥٨)، ھەروەھا ژمارەی پێوانەیی زۆرترین جامەکانی لەگەڵ یانەکەی بەدەستھێناوە، بە ١٦؛ پێنج سکودیتی و چوار جامی ئیتاڵیا و چوار جامی سوپەری ئیتاڵیا و یەک خولی ئەورووپا و یەک جامی خولی پاڵەوانەکانی ئەورووپا و جامی جیھانی یانەکانی فیفا. ھەروەھا زۆرترین یاری وەک کاپتن لە خولی پاڵەوانەکانی ئەورووپادا ھەیە کە ٨٢ یارییە. لەگەڵ ھەڵبژاردەی تۆپی پێی ئەرژەنتین لە ١٤٥ یاری کردووە، ژمارەیەک کە دەیکاتە سێیەم یاریزان کە زۆرترین یاری لە مێژووی ھەڵبژاردەکە کردووە، کە لە ساڵی ٢٠٠٧ تا ٢٠١٨ ژمارەی پێوانەیی بەدەستھێناوە. لەگەڵ ئەرجەنتین لە ساڵانی ٢٠٠٤ و ٢٠٠٧ گەیشتە یاری کۆتایی جامی کۆپا ئەمریکا و لە ساڵانی ١٩٩٥ و ٢٠٠٥ گەیشتە یاریی کۆتاییی جامی کیشوەرەکان. لە کاتی وازھێنانی خافیێر زانێتی ئینتەرمیلان درێسی ژمارە ٤ی خانەنشین کرد و وەک جێگری سەرۆکی یانەکەی دەستنیشانی کرد. لەلایەن فیفاوە وەک باڵیۆزی پڕۆژەی گوندەکانی منداڵانی SOS لە ئەرجەنتین دەستنیشانکرا، لە ساڵی ٢٠٠٥ خەڵاتی ئەمبرۆجینۆ دی ئۆرۆی لە شاری میلانۆ وەرگرتووە بەھۆی دەستپێشخەرییە کۆمەڵایەتییەکانییەوە. ھەروەھا زانێتی باڵیۆزی جیھانییە بۆ ئۆڵۆمپیادی تایبەت.
 بەستەری دەرەکی 



 سەرچاوەکان 

پۆل:فیفا ١٠٠
پۆل:مێدالیاوەرگرانی ئۆڵمپیک لە تۆپی پێ
پۆل:یاریزانانی کۆپا ئەمریکای ٢٠١١
پۆل:یاریزانانی کۆپا ئەمریکای ٢٠٠٧
پۆل:یاریزانانی جامی کیشوەرەکانی ٢٠٠٥
پۆل:یاریزانانی کۆپا ئەمریکای ٢٠٠٤
پۆل:یاریزانانی جامی جیھانیی فیفای ٢٠٠٢
پۆل:یاریزانانی کۆپا ئەمریکای ١٩٩٩
پۆل:یاریزانانی جامی جیھانیی فیفای ١٩٩٨
پۆل:یاریزانانی تۆپی پێ ئۆڵمپیکی ھاوینەی ١٩٩٦
پۆل:یاریزانانی کۆپا ئەمریکای ١٩٩٥
پۆل:یاریزانانی براوەی خولی پاڵەوانەکانی ئەورووپا
پۆل:یاریزانانی خولی تۆپی پێی ئیتالیا
پۆل:یاریزانانی ئینتەر میلان
پۆل:ئارجەنتینییەکانی بە ڕەگەز ئیتالی
پۆل:زیندووان
پۆل:لەدایکبووانی ١٩٧٣
پۆل:یاریزانانی براوەی خولی ئەورووپا